Методика рада у домским и специјализованим установама

Упутство за израду семинарског рада

**Обавезе студената**

 Студенти на предмету *Методика рада у домским и специјализованим васпитно-образовним установама* као своју предиспитну обавезу имају израду семинарског рада који се односи на методичке активности домског васпитача у раду са популацијом деце у оквиру специјализованих установа. Те установе могу бити установе у којима бораве деца којој је потребна додатна помоћ и подршка, установе за збрињавање деце без родитеља, установе са децом из социјално-економски угрожених група, установе за прихват избеглица и др. Поред ових, специјализоване установе могу бити и домови ученика који се баве радом са посебно надареном децом.

**Тема рада**

 Тему рада фомира студент у складу са предметним професором. Након што добије одобрење теме студент приступа изради рада.

**Техничке карактеристике рада**

 Обим рада: од 15 до 20 страна куцаног текста (фонт 12, проред 1.5, стандардне маргине) не рачунајући прилоге.

 Рад треба да има прву страну која садржи: назив Факултета, наслов теме на средини, име и презиме студента са бројем индекса, име и презиме предметног наставника, месец и годину израде.

**Структура рада**

Обавезно је да рад има следеће целине:

 1. **Увод**

 У овом делу студент образлаже значај и актуелност теме, разлог за њен избор и укратко даје преглед о чему ће бити речи у тексту.

Обим око једне стране

 **2. Теоријски део (подељен према адекватним поднасловима)**

 У овом делу рада студент образлаже најважније појмове које ће користити у раду и даје кратак преглед најзначајнијих теоријских и емпиријских истраживања из области за коју је везан рад (тема). Овај део пише се на основу постојеће литературе и уз адекватно навођење свих извора. Обавезно је дефинисати основне појмове, дати преглед ранијих истраживања и указати на постојеће проблеме у вези са темом и објаснити карактеристике деце на које се тема односи.

Теоријски део треба поделити на поднаслове у складу са темом.

Обим минимум 5 страна

 **3. Методички део (подељен према адекватним поднасловима)**

З овом делу студент даје опис методичке активности која се изводи у специјализованој установи.

Методички део треба да садржи:

* Назив методичке активности (или кратак опис у једној реченици)
* Циљ методичке активности (шта се жели постићи овом активношћу, која су очекивања)
* Задатке које треба остварити (које кораке/фазе треба испунити да би се могло рећи да је циљ остварен)
* Ко све учествује у активности (деца, васпитач, стручни тим, родитељи и сл.)
* Опис тока активности по фазама и са обавезним навођењем шта ко ради (ово треба да буде најдетањнији део)
* Временски план трајања активности (оквирно)
* Опис коришћених средстава са објашњењем схрхе њиховог коришћења
* Опис начина праћења и вредновања активности
* Опис могућих проблема и изазова током реализације активности

 Студент приступа изради плана активности као домски васпитач индивидуално или као део ширег стручног тима (који могу да чине специјални педагог, психолог, педагог, наставник и др.) активност се осмишлава искључиво из угла делатности домског васпитања и усмерена је на пружање помоћи и подршке у развоју и формирању личности (избегавти активности које се тичу психолошког саветовања, тестирања, терапеутског рада и других које спадају у домен рада других стручњака. Ако је васпитач део ширег тима експерата онда треба детањно описати улогу домског васпитача у том тиму.

 Неке препоручене активности у којима домски васпитач може да учествује су организација специјалних радионица, вежби, квизова, приредби, дискусија, дебата, сусрета и сл.

Обим минимум 6 страна

 **4. Закљчна разматрања**

 У овом делу студент издваја најзначајније резултате рада и указује на могуће проблеме у вези са темом и планираном активношћу. Препоручљиво је дати препоруке за унапређење планиране активности.

 **5. Литература**

Набројати све коришћене изворе у складу са АПА системом навођења

 **6. Прилози**

 У овом делу је могуће приказати фотографије, табеле, графиконе и друге елементе али само под условом да имају директне везе са темом и/или методичком активношћу. Избегавати приказивање графичких емената само ради илустрације (нпр фотографија преузетих са интернета и сл.).

**Вредновање семинарског рада**

 Квалитет семинарског рада процењује предметни професор на основу следећих критеријума :

* Релевантност и актуелност изабране теме
* Релевантност коришћене литературе и коректност приликом навођења извора
* Адекватно и правилно коришћење стручне терминологије
* Јасноћа и прецизност у образлагању проблема у оквиру изабране теме
* Обухваћеност најзначајних питања од значаја за тему
* Прецизност у планирању методичке активности
* Адекватно одређење циља и задатака методичке активности
* Квалитет описа методичке активности и свих битних параметара
* Описа улоге учесника активности (деца, васпитачи, тим, наставници и др.)
* Педагошке ефективности планиране активности у ширем контексту

Завршен семинарски рад студент шаље предметном професору на процену, након чега добија повратну информацију о раду која може да садржи сугестије за унапређење рада.

**Одбрана рада**

 Након што семинарски рад буде прихваћен и оцењен од стране предметног професора студент стиче право да приступи одбрани рада, која се одвија у присуству професора и студената у договореном термину. Професор током одбране може студенту поставити додатна потпитања у вези са темом и радом. Коначну оцену даје предметни професор на основу оцене семинарског рада и одбране.

02.04.2018. Доц. др Ненад Стевановић